Protome Arelatensis
Protome Arelatensis est effigies hominis cuiusdam saeculo I a.C.n. sive I p.C.n. sculpta, anno 2008 sub Rhodano fluvio iuxta Arelate reperta, ibi hodie in museo praefecturae servata. Archaeologi statim C. Caesaris faciem recognoverunt et protomam furtim post Caesarem necatum deiectam suggesserunt. Alii autem Caesaris effigiem esse negaverunt, inter quos Maria Beard et Paulus Zanker; multi hanc imaginem a protoma Tusculana discrepantem adseveraverunt. De hac re incertitudo manet.